2. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 675 της 9/26 Νοεμ. 1982 (ΦΕΚ Α΄ 141) Υπαγωγή Υπηρεσιών και μεταφορά προσωπικού στο Υπουργείο Ενεργείας και Φυσικών Πόρων. Έχοντας υπόψη: 1)Τις διατάξεις του άρθρ. 14 παρ. 1 και του άρθρ. 15 παρ. 4 του Νόμ. 1266/82 «για τα όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». 2)Το Π.Δ. 574/82 για ανακατανομή αρμοδιοτήτων Υπουργείων (ΦΕΚ 104/Α/30.8.82). 3)Τις γνωμοδοτήσεις 572/82 και 740/82 του Συμβουλίου της Επικρατείας, κατόπιν προτάσεως των Υπουργών Προεδρίας Κυβερνήσεως, Εθνικής Οικονομίας και Ενεργείας και Φυσικών Πόρων, αποφασίζουμε: Άρθρ.1.-Στο Υπουργείο Ενεργείας και Φυσικών Πόρων υπάγονται οι Υπηρεσίες του πρώην Υπουργείου Βιομηχανίας και Ενεργείας, που η διάρθρωσή τους προσδιορίζεται με το Π.Δ. 238/79, όπως τροποποιήθηκε με το Π.Δ. 1230/81, μαζί με το προσωπικό που υπηρετεί σ’ αυτές κατά τη δημοσίευση του παρόντος, ως εξής: 1.Κεντρική Υπηρεσία: α)Η πρώην Γενική Διεύθυνση Μεταλλείων (άρθρ. 12 έως και 19). β)Η πρώην Γενική Διεύθυνση Πετρελαιοειδών και Ενεργείας (άρθρ. 20 έως και 26). γ)Η πρώην Υπηρεσία Διοικήσεως (άρθρ. 35 έως και 40, όπως τροποποιήθηκαν με το άρθρ. 2 του Π.Δ. 1230/1981). «(δ)Η Διεύθυνση Μελετών και Προγράμματος (άρθρ. 29) πλην των Τμημάτων Α΄ Μελετών Βιομηχανικού και Βιοτεχνικού Τομέως και Δ΄ Τυποποιήσεως Βιομηχανικών προϊόντων και η Διεύθυνση Μητρώου και Στατιστικής (άρθρ. 30) πλην των Τμημάτων Α΄ Μητρώου Βιομηχανικής και Βιοτεχνικής Δραστηριότητος και Β΄ Μητρώου Βιομηχανικής και Βιοτεχνικής Δραστηριότητος, της πρώην Γενικής Διευθύνσεως Μελετών, Επιθεωρήσεως και Περιβάλλοντος». Η περίπτ. δ΄ αντικαταστάθηκε ως άνω από το άρθρο μόνο Π.Δ. 227/22-28 Ιουν. 1983 (ΦΕΚ Α΄ 84). ε)Η Διεύθυνση Πολιτικής Σχεδιάσεως Εκτάκτου Ανάγκης (ΠΣΕΑ) (άρθρ. 41). στ)Η Διεύθυνση Οικονομικών Υποθέσεων και Ευρωπαϊκών Κοινοτήτων (άρθρ. 1 Π.Δ. 1230/81) πλην του Τμήματος Ελέγχου Οικονομικών Δραστηριοτήτων. 2.Περιφερειακές Υπηρεσίες: α)Οι Επιθεωρήσεις Μεταλλείων Νοτίου και Βορείου Ελλάδος (άρθρ.43 έως και 45). β)Τα Γραφεία Αλυκών (άρθρ. 46 παρ. δ και άρθρ. 49). γ)Τα Τμήματα Μεταλλείων των Διευθύνσεων Βιομηχανίας (άρθρ. 47). Άρθρ.2.-Στο Υπουργείο Ενεργείας και Φυσικών Πόρων παραμένουν όλες οι θέσεις μόνιμου προσωπικού ως και οι τακτικές και προσωρινές του με σύμβαση ιδιωτικού δικαίου, που ανήκουν σύμφωνα με τις κείμενες διατάξεις στο πρώην Υπουργείο Βιομηχανίας και Ενεργείας, πλην εκείνων των θέσεων που κατέχονται από το προσωπικό που θα μεταφερθεί σε άλλα Υπουργεία. (Αντί για τη σελ. 32,31) Σελ. 32,31(α) Τεύχος Η41-Σελ.101 Υπουργείο Ενέργειας και Φυσικών Πόρων 13.Α.αα.1-2 Άρθρ.3.-Στο Υπουργείο Ενεργείας και Φυσικών Πόρων μεταφέρεται η 3ηΔιεύθυνση Υδατικού Δυναμικού και Φυσικών Πόρων του πρώην Υπουργείου Συντονισμού, όπως διαρθρώνεται με το άρθρ. 47 του 816/77 «περί Οργανισμού του Υπουργείου Συντονισμού» καθώς και το συσταθέν με το Νόμ. 84/75 Εθνικό Συμβούλιο Ενεργείας με την προβλεπόμενη από το άρθρ. 54 του Π.Δ. 816/77 Γραμματεία αυτού, μαζί με το προσωπικό που υπηρετεί στις Υπηρεσίες αυτές κατά τη δημοσίευση του παρόντος και τις κατεχόμενες από αυτό οργανικές θέσεις. Άρθρ.4.-Στην αρμοδιότητα του Υπουργείου Ενεργείας και Φυσικών Πόρων υπάγεται η εποπτεία και ο έλεγχος των κατωτέρω Νομικών Προσώπων του Δημόσιου Τομέα: α)Δημόσια Επιχείρηση Ηλεκτρισμού (ΔΕΗ). β)Δημόσια Επιχείρηση Πετρελαίου  (ΔΕΠ). γ)Ινστιτούτο Γεωλογικών και Μεταλλευτικών Ερευνών (ΙΓΜΕ). δ)Ελληνικά Διϋλιστήρια Ασπροπύργου Α.Ε. 